Dómsmálaráðherra breytti í dag reglugerð um útlendinga sem veitir nú Útlendingastofnun heimild , á grundvelli sérstakrar beiðni eða að eigin frumkvæði , til að taka til efnislegrar meðferðar mál barna sem hlotið hafa vernd í öðru ríki , ef það eru meira en tíu mánuðir liðnir frá því að umsókn þeirra barst íslenskum stjórnvöldum . Eða ef það er ekki á þeirra eigin ábyrgð ef mál þeirra hefur tafist í meðferð . Greint var frábreytingu reglugerðarinnar í stjórnartíðindum og öðlast reglugerðin nú þegar gildi . Í lögum um útlendinga segir nú að meira en ár þurfi að vera liðið frá umsókn þar til hún fær afreiðslu . Með nýrri reglugerð Þórdísar Kolbrúnar , dómsmálaráðherra , hefur nú biðin verið stytt um alls tvo mánuði þegar börn eru hluti af umsókninni . Mál þeirra tveggja afgönsku fjölskyldna sem hafa verið til umræðu undanfarna viku falla bæði undir þessa nýju skilgreiningu , en um 11 mánuðir eru frá því að Sarwary-feðgarnir komu til landsins og Safari fjölskyldna kom til Íslands um mitt síðasta ár og hefur því verið hér í heilt ár . Lögmaður fjölskyldnanna , Magnús D. Norðdahl , hefur í vikunni sent kærunefnd útlendingamála endurupptökubeiðni þar sem þess er krafist að fyrri úrskurðir Útlendingastofnunar um að taka mál fjölskyldanna ekki til efnislegrar meðferðar verði felldir úr gildi . Mál þeirra voru ekki tekin til meðferðar , meðal annars , vegna þess að þau höfðu áður hlotið alþjóðlega vernd í Grikklandi .